Diari Oficial de la Generalitat Valenciana


Sumari del DOGV 9082, del 12-05-2021 (2021/4744)

RESOLUCIÓ de 19 d'abril de 2021, de la Direcció General de Modernització i Relacions amb l'Administració de Justícia, per la qual es resol el concurs per a la provisió de llocs de treball en els instituts de Medicina Legal i Ciències Forenses i en l'Institut Nacional de Toxicologia i Ciències Forenses, convocat per la Resolució de 5 de novembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/4744


Data del document
:   19-04-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 19 d'abril de 2021, de la Direcció General de Modernització i Relacions amb l'Administració de Justícia, per la qual es resol el concurs per a la provisió de llocs de treball en els instituts de Medicina Legal i Ciències Forenses i en l'Institut Nacional de Toxicologia i Ciències Forenses, convocat per la Resolució de 5 de novembre. [2021/4744]  
  
De conformitat amb el que s'estableix en els articles 51, 52 i 53 del Reglament d'ingrés, provisió de llocs de treball i promoció professional del personal funcionari al servei de l'Administració de Justícia, aprovat per Reial decret 1451/2005, de 7 de desembre, i en la Resolució de 5 de novembre, per la qual es convoca concurs per a la provisió de llocs de treball en els Instituts de Medicina Legal i Ciències Forenses i en l'Institut Nacional de Toxicologia i Ciències Forenses.  
  
Aquesta Direcció General fent ús de les atribucions conferides en virtut de l'article 9 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, ha disposat:  
  
Primer  
Resoldre el concurs de trasllat i adjudicar els llocs convocats als funcionaris de carrera pertanyents al Cos de Mèdics Forenses que s'assenyalen en l'annex I.  
  
Segon  
Declarar deserts els llocs relacionats en l'annex II.  
  
Tercer  
El termini per a prendre possessió del nou destí obtingut serà de tres dies hàbils si no implica canvi de localitat del funcionari, huit dies hàbils si implica canvi de localitat dins de la comunitat autònoma i vint dies hàbils si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en què serà un mes tant si el lloc de treball és el d'origen com si és el de destinació. Quan l'adjudicatari de plaça obtinga amb la seua presa de possessió el reingrés en el servei actiu el termini serà de vint dies hàbils.  
  
Per als funcionaris que estiguen exercint un lloc de treball en comissió de servei, a l'efecte de terminis possessoris, s'entendrà per localitat de funcionari aquella en la qual estiguen prestant serveis efectivament.  
  
El termini per a la presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado.  
Els qui es troben exercint una comissió de servei no serà necessari que es desplacen a l'òrgan d'origen que tinguen reservat per a formalitzar el cessament, sinó que podran realitzar-lo en l'òrgan en el qual estiguen prestant la comissió; per a això, l'Administració farà arribar els documents a l'òrgan en el qual el concursant es trobe exercint la comissió.  
Si la resolució comporta reingrés al servei actiu des de les situacions d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió haurà de computar-se des d'aquesta publicació.  
El termini possessori serà retribuït per l'Administració competent respecte de la plaça obtinguda en el concurs.  
El còmput dels terminis possessoris s'iniciarà quan finalitzen els permisos o llicències, inclosos els de vacances, que hagen sigut concedits als interessats.  
Per a la formalització dels documents de cessament i/o presa de possessió (F3T i F1T), aquests seran remesos als Instituts de Medicina Legal afectats: aquell en què es produeix el cessament i aquell en què haguera sigut destinat el funcionari titular. En el cas d'optar l'interessat per signar digitalment el document, podrà procedir a la devolució d'aquest a aquesta adreça de correu electrònic wxpktrdyqqpex@umb.pr. Si opta per la signatura manual, a fi d'agilitar els tràmits (nòmines, cronos i en el seu cas canvi de grup de cotització a la Seguretat Social), haurà d'avançar una còpia escanejada a la referida adreça de correu electrònic i procedir a la remissió d'una còpia del document original a la seu de la Direcció General de Modernització i Relacions amb l'Administració de Justícia (Ciutat Administrativa 9 d'Octubre, Torre 4, 2a planta) de València, per qualsevol dels mitjans establits en l'article 16 de la Llei 39/2015, d'1 d'octubre, de procediment administratiu comú.  
  
Contra la present resolució, que exhaureix la via administrativa, es pot interposar un recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa; a comptar des de l'endemà de la publicació en el Boletín Oficial del Estado. Tot això sense perjudici de la interposició del recurs potestatiu de reposició, davant aquesta Direcció General, en el termini d'un mes comptat a partir de l'endemà de la publicació, conformement amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'abril de 2021.- La directora general de Modernització i Relacions amb l'Administració de Justícia: Àngels Bixquert Sanz.